Ammud n yinzan 330. Yuker ḥedreɣ, yeggul umneɣ 331. Si laman i d-yekka lxuf 332. Menyif tidet qerriḥen wala lekdeb yessefraḥen 333. Yiwen n wass i tettɛeddi ɣef wuccen 334. Am uɣyul itetten di tbirda-s 335. Ur itegg, ur ifettel 336. Win ur d-wwiḍ ad t-id-aweḍ 337. Meḥduq yezwar meḥruc 338. Tiṭ telfeɣ, ugel iffeɣ 339. D win ara ak-iḍurren ara ak-d-ibanen yeẓwer 340. Aɛebbuḍ yesseblaɛ, ssura tessexlaɛ 341. D ayen ixeddem ufalku i yettcukku 342. D win itent-ixeddmen, itent-ittcukkun 343. Izenz amgud yuɣ aḥriq 344. I telha mi ara temzi, i tewɛer mi ara ad tezzi 345. Walaɣ taḍsa tdess, iɣileɣ deg-i ziɣ deg-s 346. Ma ɛundeɣ-k ay aydi deg wacu ik-ifeɣ 347. Wwind akk medden acuffu, ma ncuf ula wukkud nemlaɛi 348. Serɣ a win ur nẓeddem, senɣel a win ur nettagem 349. Aḍellaɛ iwumi iqers lqaɛ, ula i as-d-xedmen ifassen 350. Ur iqris uyeddid, ur nɣilen waman 351. Ur yettmettat ḥulfu, ur d-yennulfu 352. Ɛli ur tt-yettaǧew ɣef ɛli 353. D temẓi i ixeddmen i temɣer 354. D lḥif i d-ittrebbin irgazen 355. Win ur nessin ad ixiḍ, aniɣer iseɣzaf lxiḍ 356. Izwar ugeḥwar s awal 357. Sawleɣ i wayla-w yenna-d anɛem, sawleɣ i wayla n medden yenna-d ayɣer 358. Ay awal-iw yeswan alef, iruḥen di terga n lleft 359. Win yeɛǧeb yizli isellit 360. Wwet-it, tebzeg tiṭ-is 361. Yenger ccac di temdinin 362. Ur sruḥent ara akk di ssuq iberniyas 185